|  |  |  |  |
| --- | --- | --- | --- |
| Teitl y Swydd: | Rheolwr Llwybr Perfformiad | Yn adrodd i: | Rheolwr Strategaeth a Datblygu |
| Adran / Grŵp: | Datblygu a Llwybr Perfformiad | Lleoliad Cyflogai: | Hyblyg |
| Lleoliad y Cwmni: | Codi Pwysau Cymru,  Canolfan Brailsford,  Prifysgol Bangor,  Ffordd Ffriddoedd,  Bangor,  Gwynedd LL57 2EH. | Cysylltiadau Allweddol: | Is-bwyllgor a chydweithwyr Codi Pwysau Cymru, academïau, clybiau trwyddedig, Gemau'r Gymanwlad Cymru, Chwaraeon Cymru, UK Anti-Doping a British Weightlifting. |
| Ystod Cyflog: | £30,000 y flwyddyn | Oriau Gweithio: | 37.5 awr yr wythnos |

|  |  |
| --- | --- |
| Dolen i Wefan y Cwmni: | [www.weightliftingwales.co.uk](http://www.weightliftingwales.co.uk) |

|  |
| --- |
| Swydd Ddisgrifiad |
| Crynodeb Swydd Cyflawni elfennau allweddol strategaeth Codi Pwysau Cymru i fagu pencampwyr a rhoi cefnogaeth mewn meysydd strategol eraill: datblygu ein pobl a chydweithio. Y Rôl a Chyfrifoldebau: **Magu Pencampwyr**   * Gweithio gydag is-bwyllgor perfformiad y Bwrdd i adolygu a chyflawni pob agwedd o lwybrau datblygu a pherfformiad Codi Pwysau a Chodi Pwysau gyda Phŵer Para, i gynnwys dewisiadau, drafftio polisïau, cyllid athletwyr ac ymgyrchoedd talent. * Arwain cyfarfodydd tîm * Rheoli’r gyllideb llwybr * Yn gyfrifol am weithredu rhaglen y gystadleuaeth Codi Pwysau a Chodi Pwysau gyda Phŵer Para ar gyfer athletwyr elît ac athletwyr sy’n datblygu. * Rhoi arweiniad mewn gwersylloedd hyfforddi a digwyddiadau rhyngwladol, gan gynnwys gweithredu fel y prif hyfforddwr a / neu reolwr tîm yn ôl yr angen. * Sefydlu llwybr datblygu athletwyr cynhwysol ble gall athletwyr a hyfforddwyr ffynnu. * Gweithredu ac adolygu rhaglen gwasanaethau cefnogol rhyngddisgyblaethol a fydd yn ehangu datblygiad athletwyr. * Gweithio gyda Chwaraeon Cymru i gynllunio prosiectau datblygiad a pherfformiad sy’n cefnogi athletwyr, hyfforddwyr a rhieni. * Cyhoeddi llwyddiannau’r rhaglenni llwybr.   **Datblygu ein Pobl**   * Datblygu ac arwain gweithlu hyfforddi sy’n cynnwys cydweithwyr Codi Pwysau Cymru a hyfforddwyr academi. * Darparu cyngor i hyfforddwyr ar gyfer cynllunio ac adolygu rhaglenni hyfforddiant unigol ar gyfer athletwyr sy’n cael eu cyllido. * Mentora hyfforddwyr academi sy’n cefnogi staff Codi Pwysau Cymru mewn digwyddiadau rhyngwladol a gwersylloedd hyfforddi er mwyn sicrhau eu datblygiad parhaus. * Cyfrannu at ddatblygiad rhaglen addysg hyfforddwyr academi. * Rhoi cefnogaeth i athletwyr sy’n pontio, y tu hwnt i’w gyrfaoedd cystadleuol uwch.   **Gweithio Gyda’n Gilydd**   * Cefnogi creu partneriaethau gyda rhanddeiliaid allweddol a chyrff llywodraethu cenedlaethol sy’n seiliedig ar nerth / pŵer, gan ddatblygu rhaglenni academi a llwybr trosglwyddo talent at ac oddi wrth Codi Pwysau Cymru. * Cydweithio â staff Codi Pwysau Cymru i gynllunio rhaglenni cyflyru cyffredinol ar gyfer cyrff llywodraethu cenedlaethol sydd gan athletwyr yn defnyddio academïau ar gyfer cyflyru. * Hyrwyddo a chyfeirio athletwyr llwybr cyrff llywodraethu cenedlaethol at raglenni cryfder a chyflyru academi. * Rheoli datblygiad a pherfformiad perthnasau gyda chydweithwyr yn Anabledd Chwaraeon Cymru, Gemau’r Gymanwlad Cymru, Chwaraeon Cymru, UK Anti-Doping a British Wightlifting.   Nid yw’r rhestr hon yn gyflawn na chyfyngol gan ei fod yn bosib y bydd y sefydliad yn gofyn i ddeiliad y swydd gwblhau dyletswyddau a gofynion eraill yn gysylltiedig â’r swydd.  Mae’n rhaid i ddeiliad y swydd sicrhau bod safonau cydraddoldeb yn cael eu cyflawni’n ddyddiol a chydymffurfio â’r polisi cydraddoldeb. Manyleb y PersonBYDD GAN YR YMGEISYDD LLWYDDIANNUS BROFIAD, GWYBODAETH, SGILIAU A NODWEDDION YN Y MEYSYDD CANLYNOL:Profiad  * Hyfforddi lefelau elît a rhai sy’n datblygu. * Troi targedau perfformiad yn gynlluniau gweithredu * Gweithio’n annibynnol ac fel rhan o dîm * Integreiddio gwyddorau chwaraeon, meddygaeth chwaraeon, a rhaglenni hyfforddi. * Cynhyrchu, defnyddio a monitro cynlluniau a chyllidebau.  Gwybodaeth  * Cystadlaethau cylchol ar lefel ryngwladol * Hyfforddiant methodoleg ac ymarfer ar lefel ryngwladol * Egwyddorion datblygu ffisiolegol a sgiliau fel sail datblygiad hirdymor athletwyr. * Egwyddorion gwyddorau chwaraeon a meddygaeth chwaraeon. * Deddfwriaeth diogelu.  Sgiliau  * Cyfathrebu ysgrifenedig ac ar lafar o’r radd flaenaf, gan gynnwys y gallu i greu cyflwyniadau. * Gwneud penderfyniadau ar sail amcanion * Asesiad talent * Rheoli pobl, gyda’r gallu i ysbrydoli, trefnu a chymell eraill. * Creu a chadw perthnasau * Sicrhau eu bod yn drefnus * Gallu cyflawni o dan bwysau * Rheoli llawer o brosiectau ar yr un pryd. * Trwydded yrru ddilys * Gwiriad uwch gan y Gwasanaeth Datgelu a Gwahardd * Tystysgrif diogelu ddilys * Deiliad trwydded hyfforddi British Weightlifting (o fewn 6 mis).  Nodweddion  * Canolbwyntio ar y nod * Barod i ddysgu a rhannu syniadau a sgiliau newydd ac arloesol * Gweithio’n dda fel rhan o dîm, yn gallu datblygu perthnasau y gellir ymddiried ynddynt gydag athletwyr, rhieni, staff proffesiynol a gwirfoddol o nifer o asiantaethau. * Uniondeb a safonau moesol uchel. * Amynedd a dyfalbarhad wrth hyfforddi eraill, sgiliau gwrando gwych. * Agwedd hyderus wrth weithio.  Sgiliau, gwybodaeth a phrofiad dymunol  * Siaradwr Cymraeg * Profiad hyfforddi codwyr pwysau lefel elît a lefel sy’n datblygu.   **MAE CODI PWYSAU CYMRU YN GYFLOGWR CYFLE CYFARTAL**  Mae Codi Pwysau Cymru yn gyflogwr cyfle cyfartal ac yn croesawu ceisiadau gan ymgeiswyr cymwys a chymwysedig ni waeth beth yw eu hoed, anabledd, rhywedd, hunaniaeth rhywedd, statws priodasol a phartneriaeth sifil, cyfeiriadedd rhywiol, beichiogrwydd, mamolaeth, hil, crefydd neu gred.  Bydd disgwyl i’r ymgeisydd llwyddiannus gadw at God Ymddygiad Codi Pwysau Cymru a mabwysiadu eu gwerthoedd sy’n ymwneud â diogelu a chydraddoldeb. Bydd yn ofynnol i’r ymgeisydd llwyddiannus weithio rhai nosweithiau a phenwythnosau a bydd angen teithio fel rhan o’r swydd hon.  Bydd gan ddeiliad y swydd fynediad at gefnogaeth a hyfforddiant mewn nifer o feysydd perthnasol i’r swydd:   * Cyfleoedd datblygiad proffesiynol parhaus. * Cyfarfodydd goruchwylio a chefnogi * Cadw amgylchedd gwaith diogel a chyfrifoldebau statudol eraill. |